วิเคราะห์ตลาดภาคบ่าย – บล.เอเอสแอล
บริษัทหลักทรัพย์ เอเอสแอล สรุปทิศทางและแนวโน้มตลาดบ่ายนี้
22 มิ.ย. 2558

ASL SECURITIES
ภาครวมตลาดภาคเช้า: ดัชนีเช้านี้เคลื่อนไหวบวกตามภูมิภาค ปิดบวกที่ 1,500.45(+8.99) กรอบ 1,492-1,502 เหนือแนวรับจิตวิทยา ดัชนีขึ้นด้วยแรงซื้อกลับในหุ้นที่ปรับตัวลงไปแรงอาทิตย์ก่อน CPALL AOT SCB PTT SCC PTTGC BDMS และ IRPC ซึ่งเป็นกลุ่มท่องเที่ยว สายการบิน โรงแรม โรงหนัง และ ค้าปลีก เพราะปัจจัยลบระยะสั้นจากการตรวจพบผู้ติดเชื้อ MERS รายแรกในไทย และ ICAO ปักธงแดงไทยบนเวปไซต์ 
ธปท.ปรับลดประมาณการณ์ GDP ปีนี้ลงเหลือ 3% จากเดิมที่ 3.8% เพราะคาดว่าการส่งออกจะติดลบ 1.5% แทนที่จะขยายตัว 0.8% ส่วนการใช้จ่ายภาคเอกชนฟื้นตัวช้ากว่าคาด ขยายตัวเพียง 2% ส่วนอัตราเงินเฟ้อคาดติดลบ 0.5% จากผลของราคาน้ำมันเป็นสำคัญ ทั้งนี้อิหร่านกำลังอยู่ในช่วงเจรจาเพื่อยุติการคว่ำบาตรส่งออกน้ำมันกับนานาประเทศ โดยคาดว่าจะสามารถเพิ่มยอดการส่งออกน้ำมันได้เป็นเท่าตัวภายใน 6 เดือนหลังการยกเลิกการคว่ำบาตร ส่งผลให้ราคาน้ำมันส่งมอบล่วงหน้าลดลง และจับตา EU จัดประชุมฉุกเฉินวิกฤตหนี้กรีซวันนี้ เมื่อกรีซใกล้ถึงกำหนดจ่ายหนี้ 1.6 พันล้านยูโรแก่ IMF สิ้นเดือน  
 
แนวโน้มตลาดและหุ้นที่น่าสนใจภาคบ่าย
ลุ้นยืนเหนือ 1,500 หากยืนได้มีเป้าที่ 1,509
แนวโน้มภาคบ่ายเชิงเทคนิค: ดัชนีในภาคเช้าปิดตัวเหนือเส้นแนวต้านที่ 1,500 เล็กน้อย โดยสามารถยืนตัวได้ตลอดช่วงเช้า หากช่วงบ่ายสามารถยืนต่อได้ มีโอกาสปรับตัวขึ้นทดสอบ ต้านต่อไปที่ 1,509  
TPCH (ราคาปิดภาคเช้า 20.9)
แนะนำซื้อ เกิดสัญญาณซื้อใน MACD และเกิดการเรียงตัวของเส้นค่าเฉลี่ย มีแนวโน้มปรับตัวขึ้นต่อได้ โดยมีเป้าหมายที่ 22.4
TH (ราคาปิดภาคเช้า 2.34)
แนะนำซื้อเก็งกำไร ราคาสามารถยืนบนแนวรับที่ 2.20 ได้อย่างแข็งแกร่ง มีเป้าหมายแรกที่กรอบบนที่ 2.60 โดยมี 2.20 เป็นจุดตัดขาดทุน